b'\n_START_ARTICLE_\nWipeout (Skandinavia)\n_START_PARAGRAPH_\nWipeout er et skandinavisk gameshow som har g\xc3\xa5tt tre sesonger p\xc3\xa5 TVNorge fra 2009 til 2012. Det basert p\xc3\xa5 et amerikansk program med samme navn. Den norske programlederen var Synn\xc3\xb8ve Skarb\xc3\xb8, mens Anders Hoff og \xc3\x98yvind Rafto fra Raske Menn var kommentatorer. Programmet gikk ut p\xc3\xa5 at 24 (\xc3\xa5tte p\xc3\xa5 hvert lag) deltagere fra Norge, Sverige og Danmark skulle konkurrere i en spektakul\xc3\xa6r hinderl\xc3\xb8ype for s\xc3\xa5 \xc3\xa5 komme seg frem til \xc2\xabThe Wipeout Zone\xc2\xbb. Klarte de dette, ble de med videre og kjempet om 50\xc2\xa0000 kroner. Kriteriene for \xc3\xa5 s\xc3\xb8ke seg som deltager i programmet er at man m\xc3\xa5tte v\xc3\xa6re mellom 18 og 60 \xc3\xa5r, samt kunne sv\xc3\xb8mme. Gjennomf\xc3\xb8ringen hadde et humoristisk preg. Programmet var et samarbeid mellom TVNorge, dansk Kanal5 og svenske Kanal 5. Opptakene ble gjort i Argentina._NEWLINE_Premieren ble sett av 419 000.'